Publication: Magyar Közlöny
Issue: MK-2001-14 (Year: 2001, Number: 14)
Era: 1990-2004
Section: 1997. évi CLVI. törvény 26. §-ának c) pontja alapján az
Paragraph Index: 98

1. A Közalapítvány alapításkori vagyona a jogelőd közalapítványok számára törzsvagyonként juttatott és az egyesítéssel a Közalapítvány által jogutódként átvett összesen 125 000 000 Ft, azaz egyszázhuszonöt millió forint alapítói vagyonból áll. A Közalapítvány vagyonának részévé válik továbbá a jogelőd közalapítványok egyesítésének bíróság által történő elrendelésekor — a jogelőd közalapítványok törléséről rendelkező jogerős bírósági végzéssel megegyező fordulónappal készült zárómérlegei szerinti vagyon. A zárómérlegek elkészítéséről a jogelőd közalapítványok a hatályos jogszabályi előírásoknak megfelelően — és legfeljebb 30 napon belül — kötelesek gondoskodni és azt az Alapító és a Közalapítvány nyilvántartásba vételét elrendelő bíróság részére megküldeni. Az Alapító úgy rendelkezik, hogy a fent megjelölt vagyon az egyesítés bíróság általi elrendelésével a jogelőd közalapítványok zárómérlegeinek fordulónapjával az Alapító külön jognyilatkozata nélkül — a Közalapítvány vagyonává válik. Az Alapítvány nyilvántartásba vételéről szóló bírósági végzés jogerőre emelkedését és a jogelőd közalapítványok zárómérlegeinek elkészültét követően a fent megjelölt vagyon az Alapítvány céljaira felhasználható a jelen Alapító Okirat rendelkezéseinek megfelelően.

Source: https://magyarkozlony.hu/hivatalos-lapok/fd110209a0c61f6da21e1617e59e08f7b4ebc81a/dokumentumok/a4ee13131cd2801b05c77b4391216643e9a7b189/letoltes